**Ministru kabineta noteikumu projekta „Grozījums Ministru kabineta 2009.gada 4.augusta noteikumos Nr. 871 „Obligāto izglītības vecumu sasniegušo bērnu uzskaites kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 4.augusta noteikumos Nr.871 „Obligāto izglītības vecumu sasniegušo bērnu uzskaites kārtība”” (turpmāk – noteikumu projekts) ir sagatavots:1) saskaņā ar Izglītības likuma 14.panta 5.punktā noteikto deleģējumu, kas paredz Ministru kabinetam noteikt obligāto izglītības vecumu sasniegušo bērnu uzskaites kārtību;2) lai nodrošinātu 10.1.*ex-ante* nosacījuma izpildi atbilstoši *Partnerības līgumā Eiropas Savienības investīciju fondu 2014.–2020.gada plānošanas periodam* noteiktajam un uzsāktu 8.3.4.specifiskā atbalsta mērķa „Samazināt priekšlaicīgu mācību pārtraukšanu (turpmāk – PMP), īstenojot preventīvus un intervences pasākumus” īstenošanu atbilstoši Ministru kabinetā apstiprinātajam laika grafikam (2016.gada 22.marta protokols Nr.14, 34.§ un 37. §), kā arī atbilstoši š.g. 15.marta sanāksmē ar Eiropas Komisiju panāktajai vienošanās un atbilstoši *konceptuālajam ziņojumam „Par politikas alternatīvu veidošanu priekšlaicīgas mācību pārtraukšanas problēmas risināšanai, lai nodrošinātu 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” ieviešanu”* (atbalstīts ar Ministru kabineta 2016. gada 5. maija rīkojumu Nr.286 (prot. Nr.21 34.§)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2009.gada 4.augusta noteikumu Nr.871 „Obligāto izglītības vecumu sasniegušo bērnu uzskaites kārtība” (turpmāk – noteikumi Nr.871) 4.punkts paredz Pilsonības un migrācijas lietu pārvaldei reizi ceturksnī (līdz 1.janvārim, 1.aprīlim, 1.jūlijam, 1.oktobrim) elektroniski sniegt Izglītības kvalitātes valsts dienestam (turpmāk – kvalitātes dienests) informāciju par visiem bērniem vecumā no septiņiem līdz 18 gadiem. Saskaņā ar Izglītības likuma 4.pantā noteikto obligāta ir no piecu gadu vecuma bērnu sagatavošana pamatizglītības ieguvei un pamatizglītības iegūšana vai pamatizglītības iegūšanas turpināšana līdz 18 gadu vecuma sasniegšanai. Ievērojot minēto, nepieciešama uzskaite par visiem obligāto izglītības vecumu sasniegušajiem bērniem, t.i., no piecu gadu vecuma. Līdz ar to ar noteikumu projektu tiek grozīts noteikumu Nr.871 4.punkts, paredzot, ka Pilsonības un migrācijas lietu pārvalde sniegs kvalitātes dienestam informāciju par bērniem no piecu gadu vecuma, tādejādi nodrošinot papildu iespējas PMP riska novēršanai. |
| 3. | Projekta izstrādē iesaistītās institūcijas | Izglītības un zinātnes ministrija, kvalitātes dienests, Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Izglītības iestādes (apmēram 2000), kuras nodrošina obligāto izglītības vecumu (5 – 18 gadi) sasniegušo bērnu izglītošanu; 2) potenciālie izglītības iestāžu dibinātāji, kas plāno uzsākt obligāto izglītības vecumu (5 – 18 gadi) sasniegušo bērnu izglītošanu;3) pašvaldības, kuru pienākums saņemto informāciju par obligāto izglītības vecumu (5 – 18 gadi) sasniegušajiem bērniem, kuri neapmeklē izglītības iestādes, pārbaudīt sadarbībā ar Valsts sociālās apdrošināšanas aģentūras filiāli, pašvaldības dzimtsarakstu nodaļu un policijas nodaļu, kā arī pēc bērnu atrašanās vietas noskaidrošanas kārtot jautājumu par viņu mācībām izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar:- visu obligāto izglītības vecumu sasniegušo bērnu uzskaites nodrošināšanu, t.i., no pieciem līdz 18 gadiem, šajā procesā iesaistot gan izglītības iestādes, kurās izglītojas bērni obligātajā izglītības vecumā (5 – 18 gadi), gan pašvaldības, gan valsts pārvaldes institūcijas, kuru rīcībā ir informācija par minētajiem bērniem;- Valsts izglītības informācijas sistēmas (turpmāk – VIIS) funkcionalitātes paplašināšanu, nodrošinot papildu iespējas PMP riska novēršanai, kā arī atvieglojot normatīvajos aktos, piemēram, likumā “Par pašvaldībām” un Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas noteikumi” noteiktā izpildi. |
| 3. | Administratīvo izmaksu monetārs novērtējums | Nav aprēķināms pēc Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 25.punktā noteiktās metodikas, jo informācijas ievades un atjaunošanas regularitāte un apjoms ir dažādi atkarībā no izglītības iestādes neapmeklēšanas cēloņiem u.tml. |
| 4. | Cita informācija |  Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  |
| **Rādītāji** | **2016.gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***0*** | ***0*** | ***0*** |
| 2.1. valsts pamatbudžets | 0 | 0 | 0  | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0  | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas tehnoloģiju attīstība un uzturēšana izglītībā, Microsoft līguma un projektu nodrošināšana” piešķirto līdzekļu ietvaros, kā arī budžeta programmas „Padotības iestādes un to pasākumi 42.00.00” apakšprogrammā 42.01.00 „Iestāžu darbības nodrošināšana” piešķirto valsts budžeta līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē | Sabiedrības iesaiste nodrošināta, informējot par noteikumu projektu un šobrīd aktuālo mērķi mazināt PMP risku, kas ietver nepieciešamību nodrošināt visaptverošu un regulāru informācijas apmaiņu izglītības iestādes, pašvaldības un valsts līmenī par visiem obligāto izglītības vecumu sasniegušajiem bērniem, kas neapmeklē izglītības iestādi.Noteikumu projekts kvalitātes dienesta tīmekļa vietnē [www.ikvd.gov.lv](http://www.ikvd.gov.lv) publicēts 2016.gada 3.jūnijā. |
| 3. | Sabiedrības līdzdalības rezultāti | Noteikumu projekts ir izstrādāts, lai nodrošinātu uzskaiti par visiem obligāto izglītību sasniegušajiem bērniem no piecu līdz 18 gadu vecumam, paredzot pašvaldībām informāciju par obligāto izglītības vecumu sasniegušo bērnu, kuri neapmeklē izglītības iestādes, statusu regulāri aktualizēt VIIS.Par kvalitātes dienesta tīmekļa vietnē ievietoto noteikumu projektu sabiedrības viedokļi nav saņemti. |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, kvalitātes dienests, Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Noteikumu projekta izpilde notiks esošo resursu ietvaros, nepalielinot nodarbināto skaitu.Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas IV, V sadaļa – noteikumu projekts šo jomu neskar.*

Izglītības un zinātnes ministrs K.Šadurskis

Vīza:

Valsts sekretāre L.Lejiņa

21.07.2016 16:52

1122

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv